Title: Návrh
Author: .
Last saved by: schwingerova
Company: MP SR

Nariadenie vlády
Slovenskej republiky

z  9. júla 2003

o monitorovaní určitých látok a ich rezíduí v živých zvieratách a v produktoch živočíšneho pôvodu

         Vláda Slovenskej republiky podľa § 2 ods.1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. a na vykonanie  § 3 ods. 2 zákona č. 488/ 2002 Z. z. o veterinárnej starostlivosti a o zmene niektorých zákonov nariaďuje:  

 
Úvodné ustanovenia

§ 1

      	(1) Týmto nariadením sa do právneho poriadku Slovenskej republiky transponujú právne predpisy  Európskych spoločenstiev uvedené v prílohe č. 1.

      	(2 Toto nariadenie ustanovuje opatrenia na monitorovanie určitých látok v živých zvieratách  a skupín rezíduí uvedených v prílohe č. 2.

§ 2

		Na účely tohto nariadenia sa rozumie
a)	nepovolenou látkou alebo nepovoleným liekom látka alebo liek, ktorých podávanie zvieratám sa podľa osobitných predpisov  zakazuje,

§ 25 zákona č. 488/2002 Z. z. o veterinárnej starostlivosti a o zmene niektorých zákonov.
      Výnos Ministerstva pôdohospodárstva Slovenskej republiky a Ministerstva zdravotníctva   Slovenskej republiky z 13. februára 2003 č. 414/2003-100, ktorým sa vydáva hlava Potravinového kódexu Slovenskej republiky upravujúca cudzorodé látky v potravinách (oznámenie č. 101/2003 Z. z.).

b)	nelegálnym ošetrením použitie   nepovolenej látky alebo nepovoleného lieku,  alebo  použitie  látok alebo liekov,^)  ktoré sú povolené na iné účely alebo povolené za podmienok ustanovených osobitným predpisom^3),

§ 2 ods. 5 zákona č. 140/1998 Z. z. o liekoch a zdravotníckych pomôckach, o zmene zákona č. 455/ 1991 Zb. o živnostenskom podnikaní ( živnostenský zákon) a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov.

^3)  Zákon č. 140/1998 Z. z. v znení neskorších predpisov
 Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z 20. mája 1996 č. 981/1996-100 (oznámenie č. 195/1996 Z. z.) v znení neskorších predpisov.

c)	rezíduami zvyšky  látok s farmakologickým účinkom alebo ich metabolitov a ostatných látok prenášané do živočíšnych produktov, ktoré môžu byť škodlivé zdraviu ľudí,
d)	príslušným orgánom orgán veterinárnej správy^4)  alebo  ústredný orgán členského štátu^5), ktorý je príslušný vo veterinárnej oblasti alebo každý orgán členského štátu, na ktorý tento ústredný orgán takúto právomoc preniesol,

^4) § 4 ods. 3 zákona č. 488/2002 Z. z.

^5) § 2 písm. a) zákona č. 488/2002 Z. z.

e)	úradnou vzorkou vzorka odobratá príslušným orgánom, ktorá je pre účely vyšetrenia na rezíduá alebo látky uvedené v prílohe č. 2 označená údajmi o živočíšnom druhu a type zvieraťa,  množstve, metóde odberu vzorky a  náležitosťami, ktorými sa identifikuje pohlavie zvieraťa a pôvod zvieraťa alebo živočíšneho produktu,
f)	schváleným laboratóriom štátne veterinárne laboratórium^6) alebo laboratórium v členskom štáte schválené príslušným orgánom na účely vyšetrovania úradných vzoriek na detekciu prítomnosti rezíduí,

^6) § 14 zákona č. 488/2002 Z. z.

g)	zvieratami druhy zvierat, na ktoré sa vzťahuje osobitný predpis^7),

^7) Nariadenie vlády Slovenskej republiky č. .../2003 o veterinárnych kontrolách pri výmenách živých zvierat a produktov živočíšneho  pôvodu  s členskými štátmi .

h)	skupinou zvierat  zvieratá rovnakého druhu,  rovnakej vekovej kategórie, chovaných v rovnakom chove v rovnakom čase a za rovnakých podmienok chovu,
i)	beta- agonistickou látkou látka s beta -adrenoceptoragonistickým účinkom.

(2)  Na účely tohto nariadenia sa použijú aj pojmy uvedené v nariadeniach^8), ktorými sa transponujú právne predpisy Európskych spoločenstiev uvedené v prílohách č. 1 týchto nariadení.

^8) Nariadenie vlády Slovenskej republiky č. .../ 2003 Z. z., ktorým sa  upravujú podrobnosti o zákaze  používania niektorých látok s hormonálnym alebo tyreostatickým účinkom a  beta - agonistických látok  v chove hospodárskych zvierat

Monitorovanie na  účely detekcie určitých látok a ich rezíduí 

§ 3

Produkčný proces chovu zvierat a prvotné  produkty živočíšneho pôvodu sa monitorujú^9) podľa § 4 až 8 na účely zisťovania prítomnosti rezíduí a látok uvedených v prílohe č. 2 v živých zvieratách, ich exkrementoch a telových tekutinách a tkanivách, ako aj v živočíšnych produktoch, krmivách a napájacej vode.

^9) § 26 ods. 1 zákona č. 488/2002 Z. z.

§ 4

      	(1 Koordináciu  monitorovania podľa § 3 až 8 vykonáva Štátna veterinárna a potravinová správa Slovenskej republiky^10) (ďalej len „štátna veterinárna a potravinová správa“.

^10) § 6 ods. 2 písm. a) zákona č. 488/2002 Z. z.

   	(2  Na zabezpečenie vykonania inšpekcií podľa odseku 1 štátna veterinárna a potravinová správa  
a)	zostavuje plán^11)  podľa § 5 , ktorý umožňuje regionálnej veterinárnej a potravinovej správe^12)     vykonávať požadované inšpekcie,

^11) § 26 ods. 3 zákona č. 488/2002 Z. z.

^12) § 8 zákona č. 488/2002 Z. z.

b)	koordinuje činnosť príslušných orgánov veterinárnej správy^4) a Ústavu štátnej kontroly veterinárnych biopreparátov a liečiv^13) pri monitorovaní rôznych rezíduí a predchádzaní podvodného používania látok alebo liekov na farmách hospodárskych zvierat; táto koordinácia sa týka všetkých ostatných orgánov štátnej správy, ktoré sa zúčastňujú predchádzania  nelegálneho ošetrenia v chovoch hospodárskych zvierat na farmách,

^13) § 4 ods. 2 zákona č. 488/2002 Z. z.

c)	zhromažďuje údaje potrebné na vyhodnotenie použitých prostriedkov a výsledkov získaných pri  vykonávaní opatrení podľa § 3 až 8, 
d)	zasiela najneskôr do 31. marca každého roku Európskej komisii údaje a výsledky uvedené v písmene c  vrátane  výsledkov všetkých vykonaných prieskumov; tým nie sú dotknuté požiadavky na monitorovanie výživy zvierat ustanovené v osobitnom predpise^14).

^14) Zákon Národnej rady Slovenskej republiky č. 184/1993 Z. z. o krmivách.

§ 5

(1 Štátna veterinárna a potravinová správa^10) predkladá Európskej komisii plán  a všetky jeho aktualizácie vykonané na základe skúseností z predošlého roka alebo rokov, a to najneskôr do 31. marca  v roku, v ktorom došlo k jeho aktualizácii.

(2 Plán podľa odseku 1 musí
a)	obsahovať  spôsob detekcie alebo postup pri detekcii skupín  rezíduí alebo  látok  podľa druhov zvierat uvedených v prílohe č. 3,
b)	špecifikovať najmä opatrenia na detekciu prítomnosti
1.	látok uvedených v písmene a v zvieratách, napájacej vode pre zvieratá a na všetkých miestach, kde sa zvieratá chovajú alebo držia,
2.	rezíduí uvedených látok v živých zvieratách, ich exkrementoch a telových tekutinách, v tkanivách zvierat a v produktoch živočíšneho pôvodu, ako sú mäso, mlieko, vajcia a med,
c)	 zohľadňovať požiadavky na odber vzoriek a počty vzoriek uvedených v prílohách č. 4 a 5.

§ 6
    
Plán musí zodpovedať rozsahu odberu vzoriek a frekvenciám odberov vzoriek uvedených v prílohe č. 5. So súhlasom Európskej komisie štátna veterinárna a potravinová správa  môže prispôsobiť minimálne kontrolné požiadavky uvedené v prílohe č. 5, ak  jednoznačne určí, že takého úpravy zvýšia  celkovú účinnosť plánu vzhľadom na Slovenskú republiku a žiadnym spôsobom neznížia jeho schopnosť identifikovať rezíduá látok uvedených v prílohe č. 2 alebo prípady nelegálneho ošetrenia zvierat týmito látkami.

§ 7
        
  	Plán musí okrem náležitostí podľa § 5 ods. 2  zohľadňovať osobitosti situácie Slovenskej republiky a musí špecifikovať najmä
a)	právne predpisy o používaní látok uvedených v prílohe č. 2 a najmä ustanovenia o ich zákaze alebo povolení, distribúcii a uvádzaní na trh a požiadavky, ktorými sa upravuje ich podávanie zvieratám,
b)	infraštruktúru regionálnych veterinárnych a potravinových správ,  schválených laboratórií a počtoch veterinárnych inšpektorov, ktorí sa zúčastňujú  na realizácii tohto plánu,
c)	zoznam schválených laboratórií s podrobnosťami o ich kapacite spracovania vzoriek,
d)	maximálne limity rezíduí  ustanovené pre  povolené látky,  pre ktoré  nie sú upravené maximálne limity rezíduí právnymi predpismi  Európskych spoločenstiev,
e)	zoznam látok, ktoré sa zisťujú, metódy analýz, štandardy na interpretáciu zistení, a ak ide o látky uvedené v prílohe č. 2, počty vzoriek, ktoré sa odoberajú s odôvodnením týchto počtov,
f)	počty úradných vzoriek, ktoré sa odoberajú v súvislosti s počtami zvierat z druhov určených na zabíjanie v predchádzajúcich rokoch v súlade s počtami vzoriek a frekvenciami odberu podľa prílohy č. 5,
g)	podrobnosti o pravidlách na odber úradných vzoriek a najmä náležitostiach ich označovania,
h)	druh opatrení nariadených regionálnou veterinárnou a potravinovou správou týkajúcich sa zvierat alebo produktov, v ktorých boli rezíduá zistené.

§ 8

         	(1 V súvislosti so zmenami situácie v Slovenskej republike alebo v niektorom jej  regióne alebo na základe výsledkov národného prieskumu alebo vyšetrovania vykonávaného v rámci opatrení podľa § 16 a 17 môže Slovenská republika požiadať Európsku komisiu, aby rozhodla o schválení zmien alebo doplnkov plánu..
 
       (2 Štátna veterinárna a potravinová správa na základe výsledkov podľa § 4 ods.2 písm. d  predkladá Európskej komisii  na zabezpečenie  súladu  s  týmto  nariadením každoročné zmeny plánu. Európska komisia informuje Slovenskú republiku a členské štáty o schválení zmien plánu. 

(3 Štátna veterinárna a potravinová správa informuje každých šesť mesiacov členské štáty a Európsku komisiu o zavedení plánov schválených podľa odseku 2 alebo o ďalšom vývoji situácie. Najneskôr do 31. marca každého roku štátna veterinárna a potravinová správa predkladá Európskej komisii výsledky plánu zisťovania rezíduí a látok podľa tohto nariadenia a výsledky kontrolných opatrení. Štátna veterinárna a potravinová správa  zverejňuje výsledky zavádzania plánov vo Vestníku Ministerstva pôdohospodárstva Slovenskej republiky. 

Vlastné monitorovanie a zodpovednosť prevádzkovateľov

§ 9

(1 Farmy, z ktorých sa uvádzajú zvieratá na trh^15) a  osoby,  ktoré sa podieľajú na   výmenách^16) takýchto zvierat s členskými štátmi, musia byť vopred zaregistrované príslušným orgánom veterinárnej správy^4) a musia sa zaviazať, že budú dodržiavať  príslušné  veterinárne požiadavky^17),  najmä ustanovenia osobitného predpisu^18).

^15) § 2 písm. c) zákona č. 488/2002 Z. z.

^16) § 2 písm. d) zákona č. 488/2002 Z. z.

^17) § 3 zákona č. 488/2002 Z. z.

^18) § 5 a 12 nariadenia vlády Slovenskej republiky č. ... /2003 Z. z. o veterinárnych kontrolách pri výmenách živých zvierat a produktov s členskými štátmi.

(2 Vlastníci alebo osoby zodpovedné za prevádzkarne na prvotné spracovanie  prvotných produktov živočíšneho pôvodu musia prijať potrebné opatrenia najmä vykonávaním vlastných kontrol, aby
a)	prijímali len také zvieratá, u ktorých je ich výrobca schopný zaručiť, že boli dodržané ochranné lehoty po ukončení podávania veterinárnych liekov,
b)	sa presvedčili, že hospodárske zvieratá alebo produkty z nich dodané do prevádzkarne neobsahujú
1.	rezíduá v množstvách, ktoré prekračujú maximálne povolené limity,
2.	ani stopové množstvá zakázaných látok alebo liekov.

  	(3  Výrobcovia alebo zodpovedné osoby podľa odsekov 1 a 2 môžu uvádzať na trh len 
a)	zvieratá, ktorým neboli podané žiadne nepovolené látky alebo nepovolené lieky, alebo ktoré neboli nelegálne ošetrené,
b)	zvieratá, pri ktorých boli dodržané ochranné lehoty  predpísané pre dané lieky alebo látky, ak im boli podané povolené lieky alebo látky,
c)	produkty získané zo zvierat uvedených v písmenách a a b.

(4 Ak do prevádzkarne prvotného spracovania  dodáva zviera iná fyzická osoba alebo právnická osoba, ako je  výrobca, povinnosti ustanovené v odseku 3  musí plniť táto osoba.

     	(5 Do špecifikácií obchodných značiek alebo etikiet musia byť zahrnuté zásady a opatrenia prevádzkovateľov pri vlastnom monitorovaní a kontrolách.

(6 Na požiadanie štátna veterinárna a potravinová správa  informuje  Európsku komisiu a členské štáty o prijatých zásadách o opatreniach podľa odseku 5 a najmä o prijatých opatreniach na kontrolu dodržiavania povinností podľa odseku 3 písm. a a c  .

§ 10

(1 Veterinárni lekári, ktorí monitorujú farmy musia monitorovať aj podmienky chovu a formy ošetrenia uvedené v tomto nariadení.

(2 Súkromní veterinárni lekári^19) musia zapisovať do registra vedenom na farme dátum a druh každého predpísaného ošetrenia alebo  podaných veterinárnych liekov, identifikačné údaje ošetrených zvierat a zodpovedajúce ochranné lehoty.

^19)  § 12 ods. 3 zákona č. 488/2002 Z.  z.

(3 Chovateľ hospodárskych zvierat  musí zapisovať do registra dátum a druh ošetrenia zvierat. Je tiež povinný presvedčiť sa, či boli dodržané ochranné lehoty od ukončenia liečenia zvierat a uchovávať  päť rokov veterinárne záznamy, ktorými  to preukáže.

     	(4) Funkciu registra podľa odseku 3 môže plniť aj osobitný register podľa osobitného predpisu^3).

(5 Chovatelia hospodárskych zvierat a súkromní veterinárni lekári sú povinní poskytnúť príslušnému orgánu veterinárnej správy^4)  na jeho žiadosť všetky informácie a najmä musia poskytnúť úradnému veterinárnemu lekárovi^20) na bitúnku informácie , ktoré sa týkajú  dodržiavania požiadaviek tohto nariadenia na danej farme.

^20)  § 10 ods. 3 zákona č. 488/2002 Z. z.

§ 11

  	(1  Okrem  kontrol vykonávaných  v rámci plánov  uvedených v § 5 alebo kontrol podľa osobitných predpisov^21) môžu  príslušné orgány veterinárnej správy a Ústav štátnej kontroly veterinárnych biopreparátov a liečiv^12) vykonávať náhodné úradné kontroly

^21) Napríklad zákon Národnej rady Slovenskej republiky č. 184/1993 Z. z., nariadenie vlády Slovenskej republiky č. ... /2003 Z. z. o zdravotných požiadavkách na produkciu a uvádzanie na trh čerstvého mäsa, nariadenie vlády Slovenskej republiky č. .../2003 Z. z. o  požiadavkách na produkciu a uvádzanie na trh čerstvého hydinového mäsa, nariadenie vlády Slovenskej republiky č. .../2003 Z. z. o požiadavkách na zdravie zvierat a o požiadavkách v záujme ochrany zdravia ľudí pri produkcii králičieho mäsa a zveriny zo zveri z farmových chovov a ich uvádzaní na trh, nariadenie vlády Slovenskej republiky č. .../2003 Z. z. o požiadavkách na zdravie zvierat a o požiadavkách v záujme ochrany zdravia ľudí, pri usmrcovaní voľne žijúcej zveri a uvádzanie zveriny z tejto zveri na trh.

a)	počas výroby látok uvedených v skupine A prílohy č. 2  a počas manipulácie s nimi, ich skladovania, prepravy, distribúcie a predaja alebo nadobúdania,
b)	v ktoromkoľvek bode výrobného a distribučného reťazca krmív pre zvieratá,
c)	v priebehu celého produkčného reťazca  zvierat a surovín živočíšneho pôvodu, na ktoré sa vzťahuje toto nariadenie.

(2 Kontroly podľa odseku 1 sa musia vykonávať najmä so zreteľom  na zisťovanie držby alebo prítomnosti zakázaných látok alebo liekov, ktoré sú určené na podávanie zvieratám na účely ich výkrmu alebo nelegálneho ošetrenia.

(3 Ak existuje podozrenie z nedodržania nariadení podľa odseku 1, a ak ide o pozitívny  výsledok   ktorejkoľvek z  kontrol uvedených v odseku 1,  použijú sa ustanovenia § 16 až 19 a opatrenia podľa § 22 až 28.

 	(4  Rozsah kontrol vykonávaných na bitúnku alebo pri prvom predaji zvierat z vodného hospodárstva (ďalej len „akvakultúry“ a produktov rybolovu možno zredukovať, ak farma odkiaľ pochádzajú alebo odkiaľ sú odosielané, patrí k sieti monitorovaných chorôb zvierat alebo systému monitorovania kvality podľa § 9 ods. 5.

§ 12

(1 Kontroly podľa tohto nariadenia vykonávajú príslušné orgány veterinárnej správy^4) bez predchádzajúceho upozornenia.

(2 Vlastník, osoba  splnomocnená disponovať zvieratami alebo ich zástupcovia sú povinní  umožniť úkony pri prehliadke pred zabitím a  musia poskytnúť úradnému veterinárnemu lekárovi alebo odborne spôsobilej osobe^22) súčinnosť pri každej manipulácii.

^22)  § 10 ods. 9 zákona č. 488/2002 Z. z.

§ 13

Príslušné orgány veterinárnej správy^4) sú povinné
a)	požiadať vlastníka zvierat alebo osobu zodpovednú za zvieratá alebo súkromného veterinárneho lekára, zodpovedného za farmu o poskytnutie dokumentácie preukazujúcej druh ošetrenia, ak je podozrenie z nelegálneho ošetrenia,
b)	vykonať alebo zabezpečiť vykonanie, ak sa po vyšetrovaní uvedenom v písmene a  potvrdí nelegálne ošetrenie alebo ak boli použité nepovolené látky alebo lieky, alebo ak je  podklad pre podozrenie o ich použití 
1.	kontroly zvierat na mieste vo farmách, odkiaľ pochádzali alebo odkiaľ sa odosielali, najmä so zreteľom na detekciu takéhoto použitia a najmä každej stopy po implantátoch; v rámci týchto kontrol sa môžu odoberať úradné vzorky,
2.	kontroly na detekovanie látok, ktorých používanie je zakázané alebo nepovolených látok a liekov na farmách, kde boli zvieratá chované, držané alebo vykrmované, ako aj v chovoch, ktoré sú s týmito farmami administratívne spojené alebo na farmách, odkiaľ zvieratá pochádzali alebo odkiaľ boli odosielané; na tento účel sú potrebné úradné vzorky napájacej vody a krmív,
3.	kontroly krmív a napájacej vody na mieste vo farmách, odkiaľ zvieratá pochádzajú alebo odkiaľ sa odosielajú, alebo ak ide o zvieratá z akvakultúr, vody z ktorej boli vylovené, 
4.	kontrol podľa § 11 ods. 1 písm. a,
5.	všetkých kontrol potrebných na objasnenie pôvodu nepovolených látok alebo liekov alebo pôvodu nimi ošetrených zvierat,
c)	ak boli prekročené najvyššie prípustné limity rezíduí ustanovené osobitným predpisom^23), vykonať všetky opatrenia alebo vyšetrovanie, ktoré považujú za vhodné v súvislosti s danými zisteniami.

^23) Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z  13. februára 2003 č. 414/2003-100 )oznámenie č. 101/2003 Z. z.

§ 14
      
(1 Na analýzu  každého jednotlivého rezídua alebo určitej jednotlivej  skupiny rezíduí   autorizuje štátna veterinárna a potravinová správa^24) najviac  jedno referenčné  laboratórium. Zoznam referenčných laboratórií v Slovenskej republike je uvedený v časti C  prílohy č. 6. 

^24) § 6 ods. 2 písm. n) zákona č. 488/2002 Z. z.

Tieto laboratóriá
a)	koordinujú činnosť ostatných laboratórií v Slovenskej republike, ktoré vykonávajú analýzy rezíduí a najmä koordinujú používané štandardy a metódy analýz pre každé rezíduum alebo skupinu rezíduí,
b)	spolupracujú so štátnou veterinárnou a potravinovou  správou  pri organizácii plánu monitorovania rezíduí,
c)	pravidelne organizujú  porovnávacie testy pre každé rezíduum alebo skupinu rezíduí, ktorá im bola pridelená,
d)	zabezpečujú, aby laboratóriá v Slovenskej republike dodržiavali ustanovené limity,
e)	informujú o referenčných  laboratóriách Európskych spoločenstiev uvedených  v časti A   prílohy č. 6,
f)	zabezpečujú, aby sa  ich zamestnanci zúčastňovali ďalších kurzov organizovaných Európskou komisiou alebo referenčnými laboratóriami Európskych spoločenstiev uvedenými v časti A prílohy  č. 6.

   	(2 Referenčnými laboratóriami Európskych spoločenstiev sú laboratóriá ustanovené v časti A prílohy č. 6. Právomoci a úlohy týchto laboratórií sú uvedení v časti B prílohy č. 6..

§ 15
   
(1 Úradné vzorky  sa musia odoberať podľa príloh č. 4 a 5 a musia sa vyšetrovať v schválených laboratóriách. Podrobnosti o odbere vzoriek a rutinných a referenčných metódach, ktoré sa musia používať pri analýzach úradných vzoriek sú uvedené v prílohách č. 7 a 8.

    	(2 Ak sa vydá povolenie na uvádzanie do obehu^25) veterinárneho lieku určeného na podávanie druhom zvierat, ktorých mäso alebo iné produkty sú určené na spotrebu ľuďmi, príslušný orgán veterinárnej správy^4) musí postúpiť  referenčným laboratóriám a Európskym spoločenstvám metódy na rutinné analyzovanie rezíduí tohto lieku.

^25) § 6 ods. 2 písm. n) zákona č. 488/2002 Z. z.

   	(3  Pri látkach skupiny A podľa prílohy č. 2 musia byť všetky pozitívne nálezy, zaznamenané pri  použití niektorej rutinnej metódy namiesto referenčnej metódy, potvrdené schváleným laboratóriom s použitím referenčných metód  uvedených v odseku 1.

   	(4 Pri všetkých látkach, ak je námietka na základe spornej analýzy, musia byť takéto výsledky potvrdené referenčným laboratóriom povereným podľa § 14 ods. 1 pre danú látku alebo  rezíduum. Takéto potvrdzovanie sa v prípade potvrdenia výsledku vykonáva na náklady sťažovateľa.

   	(5 Ak sa vyšetrením úradnej vzorky zistí nelegálne ošetrenie, použijú sa § 16 a 19 spolu s opatreniami ustanovenými v § 22 až 28.

    	(6 Ak sa vyšetrením  zistí prítomnosť rezíduí povolených látok alebo rezíduí kontaminantov  v množstvách prekračujúcich najvyššie prípustné limity rezíduí, postupuje sa podľa § 18 a 19.
    
(7 Ak sa vyšetrenie  podľa odsekov 5 a 6 vykonané na území členského štátu  vzťahuje na zvieratá alebo produkty živočíšneho pôvodu pochádzajúce zo Slovenskej republiky, príslušný  orgán veterinárnej správy^4)  na odôvodnenú žiadosť príslušného orgánu členského štátu, ktorý vykonal vyšetrenie, použije na farme alebo v prevádzkarni pôvodu alebo  odoslania živočíšnych produktov alebo zvierat postup podľa § 16 a § 17 až 19 ako aj opatrenia podľa § 22 až 28.

(8 Ak sa vyšetrenie podľa odsekov 5 a 6 vzťahuje na zvieratá alebo produkty živočíšneho pôvodu dovezené z tretej krajiny^26), oznámi to štátna veterinárna a potravinová správa Európskej komisii.

^26) § 2 písm. b) zákona č. 488/2002 Z. z.

§ 16

Ak sa zistia pozitívne výsledky podľa § 15
a)	regionálna veterinárna a potravinová správa  musí bez zbytočného odkladu získať 
1.	všetky informácie potrebné na identifikáciu zvieraťa a farmy, odkiaľ pochádzalo alebo odkiaľ bolo odoslané,
2.	úplné podrobnosti o vyšetrení a jeho výsledkoch; ak kontroly vykonané v Slovenskej republike poukazujú na potrebu vyšetrovania alebo iných opatrení v jednom alebo viacerých členských štátoch alebo tretích krajinách, štátna veterinárna a potravinová správa informuje Európsku komisiu a členské štáty a požiada Európsku komisiu o koordinovanie opatrení,
b)	regionálna veterinárna a potravinová správa vykoná
1.	vyšetrovanie na farme alebo odoslanie vzoriek na zistenie dôvodov prítomnosti rezíduí,
2.	vyšetrovanie zdroja alebo zdrojov látok alebo liekov, ktorých sa to týka na stupni výroby, manipulácie, skladovania, prepravy, podávania, distribúcie alebo predaja liekov, ak ide o nelegálne ošetrenie,
3.	všetky ďalšie vyšetrovania, ktoré považuje za potrebné,
c)	musia byť  zvieratá, z ktorých boli vzorky odobraté, zreteľne identifikované a zvieratá nesmú opustiť farmu, kým nie sú k dispozícii výsledky kontrol.

§ 17
         
Ak sa  zistí, že ide o nelegálne ošetrenie, regionálna veterinárna a potravinová správa musí zabezpečiť, aby boli hospodárske zvieratá, ktorých sa týkajú vyšetrenia uvedené v § 13  písm. b ihneď umiestnené pod úradnú kontrolu. Ďalej musí zabezpečiť, aby všetky zvieratá, na ktoré sa opatrenia vzťahujú, boli označené alebo identifikované a aby sa najprv odobrala úradná vzorka zo štatisticky reprezentatívnej vzorky na medzinárodne uznávanom vedeckom základe.

§ 18

(1  Ak sa zistí  prítomnosť rezíduí povolených látok alebo liekov v množstve prekračujúcom maximálny limit rezíduí pri uvádzaní zvierat alebo produktov živočíšneho pôvodu na trh, musí príslušný orgán veterinárnej správy^4) vykonať vyšetrenie na farme kde sa vyskytli a zistiť, prečo boli uvedené limity prekročené. Podľa výsledkov tohto vyšetrovania, príjme príslušný orgán veterinárnej správy^4) všetky potrebné opatrenia na ochranu zdravia ľudí, ktorými môže byť aj zákaz premiestňovania zvierat z danej farmy alebo  zákaz odosielania produktov živočíšneho pôvodu z farmy alebo prevádzkarne na určený čas.

(2  Ak ide o  opakované prekračovania maximálnych limitov rezíduí pri uvádzaní zvierat na trh alebo pri uvádzaní produktov živočíšneho pôvodu na trh chovateľom alebo spracovateľskou prevádzkarňou, musia príslušné orgány veterinárnej správy^4) vykonať počas najmenej šiestich mesiacov intenzívne kontroly zvierat alebo produktov živočíšneho pôvodu z príslušnej farmy alebo prevádzkarne a produkty živočíšneho pôvodu alebo telá zabitých zvierat musia byť pozastavené, kým nie sú k dispozícii výsledky analýz vzoriek.

(3 Ak sa na základe výsledkov vyšetrovania zistí, že sú prekročené maximálne  limity rezíduí, musia sa telá zvierat alebo produkty živočíšneho pôvodu, na ktoré sa tieto výsledky vzťahujú, posúdiť a označiť ako nepožívateľné pre ľudí.

§ 19

(1 Náklady za vyšetrovanie a kontroly podľa § 16 uhrádza  vlastník zvierat alebo osoba za ne zodpovedná. Ak vyšetrovanie potvrdí, že podozrenie bolo odôvodnené, náklady na analýzy vykonané podľa § 17 a 18 uhrádza vlastník zvierat alebo osoba za ne zodpovedná.

(2 Náklady na likvidáciu  tiel zvierat, ktoré boli pozitívne alebo zvierat, ktoré sa považujú za pozitívne podľa § 23 uhrádza vlastník zvierat bez nároku na odškodnenie alebo náhradu  kompenzácie. Týmto nie sú dotknuté ustanovenia  osobitných predpisov^27).

^27) § 43 a 44 zákona č. 488/2002 Z. z.
     Zákon č. 140/1961 Zb. Trestný zákon v znení neskorších predpisov.

§ 20

    	(1   Ak je to potrebné, na účely tohto nariadenia sa použije osobitný predpis^28). 

^28) Nariadenie vlády Slovenskej republiky č. .../2003 Z. z. o vzájomnej spolupráci medzi orgánmi veterinárnej správy, orgánmi štátnej správy a členských štátov a o spolupráci medzi nimi a Európskou komisiou pri zabezpečovaní správneho použitia právnych aktov vo veterinárnej a zootechnickej oblasti.

(2 Ak členský štát informuje štátnu veterinárnu a potravinovú správu, že sa v Slovenskej republike nevykonávajú alebo sa prestali vykonávať kontroly podľa tohto nariadenia, štátna veterinárna a potravinová správa  po vyšetrovaní vykonanom podľa § 16 písm. b) prijme všetky potrebné opatrenia a pri najbližšej príležitosti oznámi príslušnému ústrednému orgánu členského štátu  prijaté rozhodnutia a ich dôvody. Ak  sa tento členský štát obáva, že sa opatrenia nevykonávajú alebo nie sú dostatočné, príslušné orgány Slovenskej republiky v spolupráci s príslušnými orgánmi členského štátu hľadajú spôsob a prostriedky nápravy situácie, ak je to vhodné môže medzi ne patriť aj kontrola príslušnými orgánmi členského štátu na mieste v Slovenskej republike. Slovenská republika a členský štát informujú Európsku komisiu o situácii a jej riešení.

 (3 Ak Slovenská republika dospeje k záveru, že sa kontroly podľa právneho predpisu uvedeného v prílohe č. 1, nevykonávajú alebo sa prestali vykonávať v niektorom členskom štáte, informuje o tom príslušný ústredný orgán členského štátu. Ak sa Slovenská republika obáva, že sa opatrenia nevykonávajú alebo nie sú dostatočné, spolu s  príslušnými orgánmi členského štátu hľadá spôsob a prostriedky nápravy situácie; môže nimi byť aj kontrola na mieste v danom členskom štáte. Slovenská republika a členský štát informujú Európsku komisiu o situácii a jej  riešení.

(4) Ak  Slovenská republika a členský štát v prípade podľa odsekov 2 a 3 nedospejú k dohode, je štátna veterinárna a potravinová správa povinná, ak to neurobí príslušný orgán členského štátu, oznámiť záležitosť Európskej komisii. Kým nie je k dispozícii stanovisko Európskej komisie, môže členský štát určenia, alebo Slovenská republika, ak je štátom určenia, vykonávať kontroly produktov pochádzajúcich z prevádzkarní alebo chovov, ktorých sa spor týka a ak je výsledok  vyšetrovania pozitívny prijímať opatrenia ustanovené osobitným predpisom^29).

^29) § 7 ods. 1 písm. b) nariadenia vlády Slovenskej republiky č. .../2003 Z. z.

§ 21

(1)  V rozsahu potrebnom na jednotné použitie právneho predpisu Európskych spoločenstiev uvedeného v prílohe č. 1 veterinárni odborníci Európskej komisie môžu vykonávať  v spolupráci s príslušnými orgánmi veterinárnej správy^4) overovať na mieste v Slovenskej republike, či sú jednotne zavedené plány a systém kontroly plánov príslušnými orgánmi veterinárnej správy. Príslušné orgány veterinárnej správy, iné orgány verejnej správy a osoby, ktorých sa tieto kontroly týkajú poskytnú  týmto odborníkom Európskej komisie pri plnení ich úloh všetku potrebnú pomoc, najmä im umožnia prístup ku všetkým potrebným informáciám, dokladom a osobám ako aj vstup do miest, prevádzkarní, zariadení a dopravných prostriedkov na účely vykonávania kontrol v rovnakom rozsahu, ako príslušnému orgánu.

(2) Príslušné orgány príjmu všetky opatrenia, ktoré sú  s ohľadom na výsledky overovania podľa odseku 1 potrebné a oznámia ich Európskej komisii. Ak  Európska komisia nepovažuje  opatrenia prijaté príslušnými orgánmi Slovenskej republiky za dostatočné, je oprávnená po konzultácii  s príslušnými orgánmi veterinárnej správy prijať vhodné  opatrenia  potrebné na ochranu zdravia ľudí. 

Opatrenia pri porušovaní požiadaviek

§ 22

Ak sa zistia v držbe neoprávnených osôb nepovolené látky alebo nepovolené lieky uvedené v  skupine A a B prílohy č. 2, musia sa umiestniť pod kontrolu príslušného orgánu veterinárnej správy^4), kým tento neprijme vhodné opatrenia. Možné  uloženie sankcií  podľa osobitného predpisu^30) porušovateľovi nie je týmito opatreniami dotknuté.

^30) Zákon č. 488/2002 Z. z.

§ 23

(1) V čase keď sú zvieratá  z tejto  farmy pod úradnou kontrolou podľa § 17, nesmú túto farmu opustiť alebo byť odovzdané inej osobe okrem prípadu, ak sa to uskutočňuje pod kontrolou príslušných orgánov veterinárnej správy^4). Príslušný orgán veterinárnej správy prijme s ohľadom na druh identifikovanej látky alebo látok vhodné bezpečnostné opatrenia .

 	(2) Ak sa po odbere vzoriek vykonanom podľa § 17 potvrdí, že ide o prípad nelegálneho ošetrenia,  zviera alebo zvieratá, u ktorých sa zistilo, že sú pozitívne sa musia ihneď na mieste zabiť alebo ihneď s veterinárnym certifikátom previesť na určený bitúnok alebo do kafilérie, kde musia byť zabité. Takto zabité zvieratá sa musia zaslať do  prevádzkarne na spracovanie vysoko rizikového odpadu uvedenej v osobitnom predpise^31) a odobrať na náklady farmy vzorky z celej dávky zvierat,  ktoré patria k farme, na ktorej sa vykonali kontroly a ktoré môžu byť podozrivé.

^31) Nariadenie vlády Slovenskej republiky č. .../2003 Z. z., ktorým sa ustanovujú zdravotné predpisy týkajúce sa živočíšnych vedľajších produktov neurčených na ľudskú spotrebu..

(3) Ak je polovica vzoriek alebo viac ako polovica vzoriek odobratých reprezentatívnym odberom podľa § 17 pozitívnych, môže sa chovateľ rozhodnúť medzi kontrolou  všetkých zvierat prítomných na farme, ktoré môžu byť podozrivé, alebo zabitím  týchto zvierat.

(4) Najmenej nasledujúcich 12 mesiacov farma alebo farmy patriace rovnakému vlastníkovi podliehajú prísnejším kontrolám na príslušné rezíduá. Ak bol určený organizovaný systém vlastného  monitorovania, tento systém sa farmárovi  počas uvedenej lehoty odníma.

(5) Ak sa zistí porušenie požiadaviek, podliehajú farmy alebo prevádzkarne, ktoré zásobujú daný  chov ďalším kontrolám okrem kontrol podľa § 11 ods.1 zameraným na určenie pôvodu príslušnej látky. Rovnaké opatrenia sa použijú aj na všetky farmy  prevádzkarne v rovnakom zásobovacom reťazci zvierat a krmív, ako je farma, odkiaľ pozitívne zvieratá  pochádzali alebo odkiaľ boli odoslané.

§ 24

Úradný veterinárny lekár na bitúnku je povinný
a)	ak má podozrenie alebo dôkaz o tom, že príslušné zvieratá boli nelegálne ošetrené alebo, že im boli podané nepovolené látky alebo lieky
1.	nariadiť, aby boli tieto zvieratá zabité oddelene od ostatných dávok zvierat prijatých na bitúnku,
2.	pozastaviť telá zvierat a vedľajšie jatočné produkty a vykonať všetky postupy odberu vzoriek potrebné na detekciu príslušných látok,
3.	zhabať mäso a vedľajšie jatočné produkty a zaslať ich do prevádzkarne na spracovanie vysokorizikových odpadov^31)  bez odškodnenia alebo náhrady škody, ak získa pozitívne výsledky; v tomto prípade sa použijú ustanovenia § 20 až 23,

b)	ak má podozrenie alebo dôkaz o tom, že zvieratá boli ošetrené povolenými látkami alebo liekmi, ale neboli dodržané ochranné lehoty, odložiť zabitie zvierat, kým sa nepresvedčí, že množstvo rezíduí neprekračuje povolené hodnoty; tento čas nesmie byť kratší, ako je ochranná lehota ustanovená osobitným predpisom^32) pre  príslušnú látku alebo ako ochranné lehoty podľa povolenia na uvádzanie lieku do obehu^25); v naliehavom prípade, ak sa to vyžaduje z hľadiska pohody zvierat, alebo, ak má bitúnok takú infraštruktúru alebo zariadenia, že  zabitie nemožno odložiť, možno zvieratá zabiť pred uplynutím lehoty zákazu alebo odkladu zabíjania, ale mäso a vedľajšie jatočné produkty sa musia  pozastaviť až do získania výsledku kontrol vykonaných úradným veterinárnym lekárom bitúnku; na spotrebu ľuďmi možno použiť len mäso a vedľajšie jatočné produkty, ktoré obsahujú množstvo rezíduí neprekračujúce povolené limity,

^32)  § 7 ods. 2 písm. b) nariadenia vlády Slovenskej republiky č. .../2003 Z. z., ktorým sa upravujú podrobnosti o zákaze používania niektorých látok s hormonálnym alebo tyreostatickým účinkom a beta – agonistických látok v chove hospodárskych zvierat.

c)	posúdiť a označiť ako nepožívateľné  pre ľudí telá a produkty živočíšneho pôvodu, v ktorých množstvo rezíduí prekračuje limity ustanovené osobitným predpisom^23).

§ 25
      
Ak sa potvrdí  držanie, používanie alebo výroba nepovolených látok alebo liekov vo výrobnej prevádzkarni,  pozastavia sa  všetky  povolenia alebo úradné schválenia vydané príslušnej prevádzkarni na čas, počas ktorého prevádzkareň podlieha prísnejším kontrolám. Ak ide o opakované porušenie, príslušné orgány^33) zrušia prevádzkarni povolenie alebo schválenie. Postihy podľa osobitných  predpisov^27) nie sú týmto dotknuté.

^33)   § 9 zákona č. 488/2002 Z. z.

§ 26
    	
Týmto nariadením nie je dotknuté právo na odvolanie sa proti rozhodnutiam príslušných orgánov veterinárnej správy podľa osobitného predpisu^34). 

^34)   Zákon č. 71/1967 Zb. o správnom konaní (správny poriadok) v znení zákona č. 215/2002 Z. z..

§ 27
    
Okrem postihov podľa osobitných predpisov^28) alebo sankcií uložených profesnými organizáciami^35) vykonávajú príslušné orgány^36) v rámci svojich pôsobností opatrenia proti osobám, ktoré sú zodpovedné za prenos alebo podanie zakázaných látok zvieratám alebo za podanie zvieratám povolených látok, ale na účely iné, ako sú účely ustanovené osobitnými predpismi^37).

^35)   Napríklad zákon Slovenskej národnej rady č. 10/1992 Zb. o súkromných veterinárnych lekároch a o Komore veterinárnych lekárov Slovenskej republiky v znení zákona č. 337/1998 Z. z.

^36)   § 27 zákona č. 488/2002 Z. z.

^37)  § 25 zákona č. 488/2002 Z. z. 
        Zákon č. 140/1998 Z. z. v znení neskorších predpisov. 
       Výnos Ministerstva pôdohospodárstva Slovenskej republiky a Ministerstva zdravotníctva   Slovenskej  republiky z 13. februára 2003 č. 414/2003- 100 (oznámenie č. 101 /2003 Z. z.).
       Výnos Ministerstva pôdohospodárstva Slovenskej republiky a Ministerstva zdravotníctva Slovenskej   republiky z 13. februára 2003 č. 414/2003-100 (oznámenie č. 101/2003 Z. z.)

§ 28

      	(1) Pri každom neposkytnutí  potrebnej spolupráce^38) príslušnému orgánu veterinárnej správy, sťažovaní alebo marení výkonu inšpekcií a odberu vzoriek požadovaných v rámci zavádzania plánov monitorovania rezíduí a vyšetrovania a kontrol podľa tohto nariadenia zamestnancami bitúnku alebo prevádzkovateľom bitúnku alebo vlastníkom bitúnku alebo vlastníkom zvierat alebo osobou, ktorá je  nimi oprávnená disponovať,  príslušný orgán  veterinárnej správy uloží sankcie podľa osobitného predpisu^39).

^38) § 35 zákona č. 488/2002 Z. z.

^39) § 38, 33 až 45 zákona č. 488/2002 Z. z.

(2) Ak sa preukáže, že vlastník alebo prevádzkovateľ bitúnku napomáhal utajiť nelegálne použitie zakázaných látok, štátna veterinárna a potravinová správa navrhne neposkytnutie podpory  rozvojových programov rozvoja poľnohospodárstva a vidieka na jeden rok.

Dovoz z tretích krajín

§ 29

(1) V zoznamoch tretích krajín, z ktorých sa povoľuje^40) dovoz živých zvierat a produktov živočíšneho pôvodu do Slovenskej republiky a na ktoré sa vzťahuje toto nariadenie, môže byť zapísaná len tretia krajina, ktorá predložila  plán s vymedzenými zárukami, ktoré táto krajina poskytuje s ohľadom na monitorovanie skupín rezíduí a látok uvedených v prílohe č. 2. 

^40) § 20 a 24 zákona č. 488/2002 Z. z.

(2) Ak nie sú požiadavky odseku 1 splnené, zapísanie tretej krajiny do zoznamov tretích krajín, môže hlavný veterinárny lekár Slovenskej republiky pozastaviť až do ich splnenia.

(3) Dodržiavanie požiadaviek a záruk poskytovaných plánmi predloženými tretími krajinami sa overuje kontrolami uvedenými v osobitnom predpise^41). 

^41) § 6 ods. 1 zákona č. 488/2002 Z. z.

(4) Štátna veterinárna  potravinová správa informuje každoročne Európsku komisiu o výsledkoch kontrol rezíduí vykonaných u zvierat a v produktoch živočíšneho pôvodu dovezených z tretích krajín podľa  osobitného predpisu^42).   

^42) § 5 nariadenia vlády Slovenskej republiky o zdravotných problémoch a problémoch veterinárnej inšpekcie pri dovoze hovädzieho dobytka, oviec, kôz, ošípaných, čerstvého mäsa alebo mäsových výrobkov z tretích krajín.
    Nariadenie vlády Slovenskej republiky o princípoch ovplyvňujúcich organizáciu veterinárnych kontrol zvierat vstupujúcich na územie Slovenskej republiky z tretích krajín.

§ 30

(1) Ak sa kontrolami vykonanými podľa osobitných predpisov^42) zistí použitie nepovolených látok alebo liekov na ošetrenie zvierat v danej skupine zvierat^43) alebo prítomnosť takýchto liekov alebo látok v celej skupine alebo časti skupiny pochádzajúcej z rovnakej prevádzkarne, príslušný orgán veterinárnej správy^4) príjme vzhľadom na zvieratá a produkty živočíšneho pôvodu, ktorých sa takéto použitie týka tieto opatrenia

^43) § 2 písm. e) nariadenia vlády Slovenskej republiky o princípoch ovplyvňujúcich organizáciu veterinárnych kontrol zvierat vstupujúcich na územie Slovenskej republiky z tretích krajín.

a)	informuje Európsku komisiu o druhu použitých látok alebo liekov a o danej skupine zvierat, aby Európska komisia mohla postúpiť informáciu všetkým hraničným inšpekčným staniciam^44),

^44) § 33 ods. 2 zákona č. 488/2002 Z. z.

b)	vykonáva prísnejšie kontroly všetkých skupín zvierat alebo produktov živočíšneho pôvodu z rovnakého zdroja; rovnaká povinnosť vykoná  prísnejšie kontroly všetkých skupín zvierat z rovnakého zdroja sa vzťahuje aj na zvieratá  a produkty živočíšneho pôvodu, o ktorých má informáciu  podľa písmena a) zistenú členským štátom,
c)	pozastaví v rámci nariadených kontrol podľa písmena b) na hraničnej inšpekčnej stanici nasledujúcich desať skupín zvierat z rovnakého zdroja a vykonať kontrolu rezíduí odberom reprezentatívnej vzorky z každej skupiny zvierat alebo jej časti; príslušný orgán veterinárnej správy musí požadovať pri pozastavení  skupiny zvierat zloženie zálohy za inšpekčné náklady^45).

^45) § 33 ods. 8 zákona č. 488/2002 Z. z.

(2) Ak sa ďalšími kontrolami podľa odseku 1 zistí prítomnosť nepovolených látok alebo liekov alebo rezíduí týchto látok alebo liekov, vykoná príslušný orgán veterinárnej správy^4) tieto opatrenia
a)	príslušná skupina zvierat alebo jej časť sa musí na náklady  odosielateľa alebo jeho zástupcu vrátiť do krajiny, odkiaľ pochádzala so zreteľným vyznačením dôvodov zamietnutia dávky v certifikáte, ktorý ju sprevádza,
b)	v závislosti od povahy  zisteného porušenia požiadaviek a rizika spojeného s týmto porušením, sa musí  ponechať na odosielateľovi rozhodnutie, či sa skupina zvierat alebo jej časť zašle späť do krajiny pôvodu, alebo či sa bez možnosti  odškodnenia alebo kompenzácie zničí alebo použije na iné účely.

(3) O výsledkoch prísnejších kontrol podľa odsekov 1 a 2 informuje príslušný orgán veterinárnej správy^4) Európsku komisiu, aby bolo možné na základe týchto informácií vykonať potrebné vyšetrovania a identifikovať dôvody a pôvod zisteného porušenia požiadaviek.

(4) Ak  sa vykonanými  kontrolami podľa osobitného predpisu^46)  zistí, že boli prekročené maximálne limity rezíduí, použijú sa opatrenia uvedené v odseku 1 písm. b) a odseku 2.

^46) Nariadenie vlády Slovenskej republiky č. .../2003 Z. z. o veterinárnych kontrolách produktov živočíšneho pôvodu pri dovoze z tretích krajín.

§ 31
Prechodné a záverečné ustanovenia 

Metódy podľa osobitných predpisov uvedených v bodoch 1 až 3 prílohy č. 10 pre analýzu úradných vzoriek látok uvedených v skupine A prílohy č. 2 sa môžu používať do 1. septembra 2004. Metódy používané v súčasnosti pre látky uvedené v skupine B prílohy č. 2 musia byť v súlade s touto prílohou  najneskôr do 1. septembra 2007.

§  32

Toto nariadenie nadobúda účinnosť 1. augusta 2003 s výnimkou § 4 ods. 2 písm. d), § 5 ods. 1, § 8, § 9 ods. 6, § 15 ods. 8, § 16 písm. a) bod 2 druhá veta, § 20 ods. 2 až 4, § 21, § 29 ods. 4 a §30 ods.1 písm. a) a ods.3, ktoré nadobúdajú účinnosť dňom nadobudnutia platnosti zmluvy o pristúpení Slovenskej republiky k Európskej únii.

Mikuláš  D z u r i n d a 
predseda vlády
Slovenskej republiky

Za bezchybnosť -  za Ministerstvo pôdohospodárstva SR:
                               JUDr. Silvia Blehová
		- za sekciu vládnej legislatívy:
                               Mgr. Marek Kaľavský 
   		- generálny riaditeľ sekcie vládnej
  		   legislatívy: JUDr. Štefan Grman, CSc